
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1494 

31 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της στατιστικής έρευ¬ 
νας Διάρθρωσης Γεωργικών και Κτηνοτροφικών 
Εκμεταλλεύσεων έτους 2005, καθώς και έγκριση 

χρησιμοποίησης στατιστικών οργάνων. 1 

Καθορισμός μηνιαίας αποζημίωσης του Συντονιστή 
και των μελών, της Ομάδας Εργασίας για τον 
έλεγχο, τη βελτίωση, συμπλήρωση, εγκατάσταση, 
υποστήριξη και συντήρηση προγράμματος ηλε¬ 
κτρονικής έκδοσης και επεξεργασίας φύλλων 
ελέγχων και πράξεων προσδιορισμού του μετέ- 


λεγχο φόρου. 2 

Έγκριση του Οργανισμού Εσωτερικής Υπηρεσίας 
του Οργανισμού Νεολαίας και Άθλησης Δήμου 
Ν. Σμύρνης. 3 


Α ΠΟΦΑΣΕΙ Σ 

Αριθμ. 11994/Γ2-2213 (1) 


Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της στατιστικής έρευνας 
Διάρθρωσης Γ εωργικών και Κτηνοτροφικών Εκμε¬ 
ταλλεύσεων έτους 2005, καθώς και έγκριση χρησι¬ 
μοποίησης στατιστικών οργάνων. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. του ν.δ. 3627/1956 “περί οργανώσεως της ΕΣΥΕ" 
και των π.δ. 1143/1980, “περί Οργανισμού της ΕΣΥΕ” και 
226/2000 “οργανισμός της ΓΓ ΕΣΥΕ”, 

β. του π.δ. 81/21.3.2002 (ΦΕΚ 57/τ.Α /21.3.2002) με θέμα 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονο¬ 
μικών», 

γ. του άρθρου 90 “του Κώδικα Νομοθεσίας για την 
Κυβέρνηση και τα Κυβερνητικά Όργανα” που κυρώθηκε 
με το άρθρο πρώτο του π.δ/τος 63/2005 (Α 98), 


δ. των άρθρων 9 και 10 του ν. 2392/1996 “πρόσβαση 
της Γ ενικής Γ ραμματείας Εθνικής Στατιστικής Υπηρε¬ 
σίας της Ελλάδος (ΓΓ ΕΣΥΕ) σε διοικητικές πηγές και 
διοικητικά αρχεία, Επιτροπή Στατιστικού Απορρήτου, 
ρύθμιση θεμάτων διενέργειας απογραφών και στατιστι¬ 
κών εργασιών, καθώς και θεμάτων της ΓΓ ΕΣΥΕ”, 

ε. του άρθρου 22 του ν. 2362/1995 “περί Δημοσίου 
Λογιστικού Ελέγχου των δαπανών του Κράτους και 
άλλες διατάξεις”, 

στ. του άρθρου 40 του ν. 849/1978 «περί παροχής 
κινήτρων δια την ενίσχυσιν της περιφερειακής και οικο¬ 
νομικής ανάπτυξης της Χώρας», όπως συμπληρώθηκε με 
το άρθρο 8 του ν. 2129/1993 με θέμα «Αύξηση συντάξεων 
και άλλες διατάξεις», 

ζ. της υπ’ αριθμ. 37930/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «περί του καθορισμού αρμοδιο¬ 
τήτων των Υφυπουργών Οικονομίας και Οικονομικών» 
(ΦΕΚ Β' 1432). 

2. α) Τον Κανονισμό (ΕΚ) αριθ. 571/88/29.2.1988 του Συμ¬ 
βουλίου για τη διοργάνωση κοινοτικών ερευνών σχετι¬ 
κά με τη διάρθρωση των γεωργικών εκμεταλλεύσεων 
(ΕΕ, Ε-56/2.3.1988, σελ.1), όπως τροποποιήθηκε από τον 
Κανονισμό (ΕΚ) αριθ.2467/96/17.12.1996 (1-335/24.12.1996) 
και τον Κανονισμό (ΕΚ) αριθ. 143/2002/24.1.2002 (ΕΕ, Ι_- 
24/26.1.2002, σελ. 16) για τη διοργάνωση Κοινοτικών 
Ερευνών Διάρθρωσης το 2003, 2005, 2007. 

β) Τον Κανονισμό (ΕΚ) αριθμ. 1444/24.7.2002 (Ι_ 216/ 
12.8.2002) για την τροποποίηση της απόφασης 2000/115/ 
ΕΚ, σχετικά με τους ορισμούς των χαρακτηριστικών, 
τις εξαιρέσεις και τις περιφέρειες και περιοχές όσον 
αφορά τις έρευνες για τη διάρθρωση των γεωργικών 
εκμεταλλεύσεων. 

γ) Τον Κανονισμό (ΕΚ) αριθμ. 2139/8.12.2004 (Ε 369/ 
16.12.2004) για την αναπροσαρμογή και εφαρμογή του 
κανονισμού (ΕΟΚ) αριθ. 571/88 του Συμβουλίου και για 
την τροποποίηση της απόφασης 2000/115/ΕΚ της Επι¬ 
τροπής ενόψει της διοργάνωσης κοινοτικών ερευνών 
για τη διάρθρωση των γεωργικών εκμεταλλεύσεων το 
2005 και το 2007. 

δ) Την Απόφαση της Επιτροπής με αριθ. 85/377/ΕΟΚ 
για τη θέσπιση Κοινοτικής Τυπολογίας των γεωργι¬ 
κών εκμεταλλεύσεων, όπως τροποποιήθηκε από την 
2003/1557 απόφαση. 

ε) Την Οδηγία του Συμβουλίου 75/268/ΕΟΚ/28.4.1975 
περί της ορεινής γεωργίας και της γεωργίας σε ορι- 

σμένες μειονεκτικές περιοχές, όπως τροποποιήθηκε από 
την οδηγία 85/148 Ε.Ο.Κ. 

στ) Τον Κανονισμό (ΕΟΚ) αριθμ. 797/85/12.3.1985 του 
Συμβουλίου «για τη βελτίωση της αποτελεσματικότητας 
των γεωργικών διαρθρώσεων»,όπως τροποποιήθηκε με 
τον Κανονισμό (ΕΟΚ) αριθμ. 1137/88/29.3.1988 και τον 
Κανονισμό 950/97. 

ζ) Τον Κανονισμό 1257/99/17.5.1999 για τη στήριξη της 
αγροτικής ανάπτυξης από το Ευρωπαϊκό Γεωργικό Τα- 
μείο Προσανατολισμού και Εγγυήσεων (ΕΓΤΠΕ) και για 
την τροποποίηση και κατάργηση ορισμένων κανονι¬ 
σμών. 

η) Την Οδηγία 92/43/21.5.1992, για τη διατήρηση των 
φυσικών οικοτόπων καθώς και της άγριας πανίδας και 
χλωρίδας (ΕΕ Ι_ 206, 22.7.1992), και 

θ) Τον Κανονισμό (ΕΚ) αριθμ.2491/2001/19.12.20 01, για 
την τροποποίηση του κανονισμού (ΕΟΚ) αριθμ. 2092/91 
του Συμβουλίου για το βιολογικό τρόπο παραγωγής 
γεωργικών προϊόντων και των σχετικών ενδείξεων στα 
γεωργικά προϊόντα και στα είδη διατροφής. 

3. Το γεγονός ότι από τις διατάξεις αυτής της από¬ 
φασης προκαλείται δαπάνη ύψους δύο εκατομμυρίων 
πεντακοσίων εβδομήντα ενός χιλιάδων εξακοσίων πε¬ 
νήντα πέντε (2.571.655,00)ευρώ για τα οικονομικά έτη 
2005, 2006 και 2007, η οποία θα βαρύνει τον ειδ. Φορέα 
23-750 (ΚΑΕ 5254 και 5354) του τακτικού προϋπολογι¬ 
σμού της ΓΓ ΕΣΥΕ. 

Αναλυτικά, η δαπάνη θα βαρύνει: 

Κατά το έτος 2005 

Τ ον ΚΑΕ 5254 «Κάθε είδους δαπάνες για τη διεξαγωγή 
γεωργικών και κτηνοτροφικών ερευνών από τη Γ.Γ.ΕΣΥΕ» 
(ειδικός φορέας 23750) με το ποσό των τριακοσίων 
πενήντα χιλιάδων εξακοσίων πενήντα έξι (350.656,00) 
ευρώ και 

Τον ΚΑΕ 5354 με το ποσό του ενός εκατομμυρίου 
διακοσίων εβδομήντα χιλιάδων εξακοσίων δέκα πέντε 
(1.270.615,00) ευρώ. 

Κατά το έτος 2006 

Τον ΚΑΕ 5254 «Κάθε είδους δαπάνες για τη διεξαγωγή 
γεωργικών και κτηνοτροφικών ερευνών από τη Γ.Γ.ΕΣΥΕ» 
(ειδικός φορέας 23750) με το ποσό των διακοσίων 
σαράντα δύο χιλιάδων εννιακοσίων εξήντα τεσσάρων 
(242.964,00) ευρώ και 

Τον ΚΑΕ 5354 με το ποσό των πεντακοσίων δέκα 
εννέα χιλιάδων ογδόντα (519.080,00) ευρώ. 

Κατά το έτος 2007 

Τον ΚΑΕ 5254 «Κάθε είδους δαπάνες για τη διεξα¬ 
γωγή γεωργικών και κτηνοτροφικών ερευνών από τη 
Γ.Γ.ΕΣΥΕ» (ειδικός φορέας 23750) με το ποσό των εξήντα 
τεσσάρων χιλιάδων ογδόντα(64.080,00) ευρώ και 

Τον ΚΑΕ 5354 με το ποσό των εκατόν είκοσι τεσσάρων 
χιλιάδων διακοσίων εξήντα (124.260,00) ευρώ. 

Η ανωτέρω δαπάνη του ενός εκατομμυρίου εννια- 
κοσίων δέκα τριών χιλιάδων εννιακοσίων πενήντα πέ¬ 
ντε (1.913.955,00) ευρώ στον ΚΑΕ 5354 θα καλυφθεί εξ 
ολοκλήρου από εμβάσματα της ΕΕ, όπως προβλέπεται 
στους σχετικούς Κανονισμούς του Συμβουλίου (πα¬ 
ράγραφος 2, εδάφιο α, του σκεπτικού της απόφασης 
αυτής) και συγκεκριμένα από το Συμβόλαιο με αριθ. 
200462102009 ως και από το υπό έκδοση, βάσει των 
παραπάνω Κανονισμών, συμβόλαιο μεταξύ της ΕΣΥΕ 
και της ΕυΓοεΙαΙ, τα οποία θα σταλούν στο λογαριασμό 
της ΓΓ ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οι¬ 
κονομικών 9611/3860/3.4.1980 με θέμα: “Εμφάνιση δοσο¬ 


ληψιών του Ελληνικού Δημοσίου μετά των Ευρωπαϊκών 
Κοινοτήτων” και, μέσω του Υπολόγου Συμψηφισμού, θα 
εγγραφούν στον Προϋπολογισμό της ΓΓ ΕΣΥΕ (ειδ. φο¬ 
ρέας 23-750 και ΚΑΕ 5354). 

Ο ανωτέρω λογαριασμός στην Τράπεζα της Ελλάδος 
τηρείται βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12.12.2000, αποφασίζουμε: 

Ι.α. Αναθέτουμε στο Τμήμα Στατιστικών Διάρθρωσης 
Γεωργικών και Κτηνοτροφικών Εκμεταλλεύσεων της 
Δ/νσης Στατιστικών Πρωτογενή Τομέα της Γ.Γ. ΕΣΥΕ, τη 
διενέργεια ευρείας δειγματοληπτικής έρευνας σχετικής 
με τη Διάρθρωση των Γεωργικών και Κτηνοτροφικών 
Εκμεταλλεύσεων της Χώρας και την απασχόληση του 
πληθυσμού σε αυτές. 

β. Εγκρίνουμε και προκηρύσσουμε τη διενέργεια της 
ανωτέρω έρευνας από το Τμήμα Στατιστικών Διάρθρω¬ 
σης Γεωργικών και Κτηνοτροφικών Εκμεταλλεύσεων της 
Δ/νσης Στατιστικών Πρωτογενή Τομέα της Γ.Γ. ΕΣΥΕ 
εντός των ετών 2005, 2006, 2007. 

2. Σκοπός της έρευνας είναι η συλλογή στοιχείων που 
αφορούν στη Διάρθρωση των Γεωργικών και Κτηνο¬ 
τροφικών Εκμεταλλεύσεων και στην απασχόληση του 
πληθυσμού σε αυτές. Τα στοιχεία αυτά είναι απαραί¬ 
τητα για το σχεδίασμά και την άσκηση της Αγροτικής 
Πολιτικής του Κράτους, την υποστήριξη της Κοινής 
Αγροτικής Πολιτικής (ΚΑΠ) της Ευρωπαϊκής Ένωσης, 
καθώς και την κάλυψη άλλων εθνικών αναγκών και δι¬ 
εθνών υποχρεώσεων. 

Η έρευνα θα διενεργηθεί ταυτόχρονα σε όλα τα Κρά¬ 
τη - Μέλη της Ε.Ε., με κοινές μεθόδους και πρότυπα, 
όπως προβλέπονται στους Κανονισμούς της Ε.Ε. που 
αναφέρονται στην παράγραφο 2 του σκεπτικού της 
Απόφασης, προσαρμοσμένα κατάλληλα στις ειδικές 
εθνικές συνθήκες της Χώρας μας. 

3. Ερευνώμενη μονάδα είναι η γεωργική, κτηνοτροφική 
ή μικτή γεωργοκτηνοτροφική εκμετάλλευση, η οποία 
πληροί τουλάχιστον μια από τις παρακάτω προϋπο¬ 
θέσεις: 

α) ένα (1) τουλάχιστον στρέμμα χρησιμοποιούμενης 
γεωργικής γης, ανεξάρτητα από το είδος της καλλιέρ¬ 
γειας ή τουλάχιστον μισό στρέμμα (500 τ.μ.) θερμοκη¬ 
πίου, ανεξάρτητα από τους τίτλους ιδιοκτησίας και τον 
τόπο που βρίσκονται ή 

β) ιδιόκτητα ζώα, και συγκεκριμένα 

• μία (1) ή περισσότερες αγελάδες, ή 

• συνολικά δύο (2) και περισσότερα άλλα «μεγάλα»ζώα 
κάθε είδους και ηλικίας (βόδια, βουβάλια, ίππους, όνους, 
γίννους, ημιόνους) ή 

• συνολικά πέντε (5) και πάνω «μικρά» ζώα (πρόβατα, 
κατσίκες, χοίρους) κάθε ηλικίας και γένους, ή 

• πενήντα (50) και πάνω πουλερικά, ή 

• είκοσι (20) και πάνω κυψέλες μελισσών, «εγχώριων» 
ή «ευρωπαϊκών», ή 

• πέντε(5) και πάνω στρουθοκαμήλους. 

4. Κατά την έρευνα θα συλλεγούν στοιχεία σχετικά με: 

α. τον αριθμό των γεωργικών και κτηνοτροφικών εκμε¬ 
ταλλεύσεων και των κυριότερων χαρακτηριστικών τους, 
όπως είναι η νομική μορφή και η διαχείριση των εκμε¬ 
ταλλεύσεων, η επαγγελματική κατάρτιση των κατόχων 
ή διαχειριστών τους, ο προορισμός της παραγωγής των 
αγροτικών προϊόντων, η συνολική και η χρησιμοποιού¬ 
μενη έκταση των εκμεταλλεύσεων, η μορφή κατοχής 
και η διάρθρωση της χρησιμοποιούμενης γεωργικής 
γης των εκμεταλλεύσεων, καθώς και άλλα συναφή χα¬ 
ρακτηριστικά, 

β. τη χρήση του εδάφους, τα είδη των καλλιεργειών, τις 
δευτερεύουσες καλλιέργειες, τις αρδευόμενες εκτάσεις, 
τη χρησιμοποίηση μηχανικών μέσων και εγκαταστάσεων 
της εκμετάλλευσης και άλλα συναφή χαρακτηριστικά, 
γ. το είδος και τον αριθμό των εκτρεφομένων ζώων 
και πουλερικών και άλλα συναφή χαρακτηριστικά, 
δ. τη σύνθεση των νοικοκυριών των κατόχων των εκ¬ 
μεταλλεύσεων, την απασχόλησή τους σε αυτές, καθώς 
και την απασχόλησή τους σε άλλες κερδοσκοπικές 
δραστηριότητες ανεξάρτητα αν συνδέονται ή δεν συν¬ 
δέονται με τη γεωργία, την απασχόληση και την αμοιβή 
των μόνιμων, των εποχικών και των λοιπών εργατών, 
καθώς και άλλα συναφή χαρακτηριστικά, 
ε. τα συστήματα και τις πρακτικές καλλιέργειας και 
εκτροφής των ζώων (βιολογική καλλιέργεια κ.λπ.) και 
άλλα συναφή χαρακτηριστικά, και 
στ. την ανάληψη αγροπεριβαλλοντικών υποχρεώσεων 
και άλλα συναφή χαρακτηριστικά για την αγροτική ανά¬ 
πτυξη και τις επιπτώσεις της γεωργίας στο περιβάλλον. 

Η έρευνα είναι δειγματοληπτική και θα εφαρμοστεί 
η μονοσταδιακή στρωματοποιημένη τυχαία δειγματο¬ 
ληψία. Κριτήρια στρωμάτωσης των εκμεταλλεύσεων σε 
κάθε Νομό θα είναι ο τεχνικοοικονομικός προσανατο¬ 
λισμός των εκμεταλλεύσεων, καθώς και το οικονομικό 
τους μέγεθος. 

Ο σχεδιασμός της έρευνας (η κατανομή των μονάδων 
του δείγματος κατά τεχνικοοικονομικό προσανατολι¬ 
σμό και οικονομικό μέγεθος και η επιλογή των μονά¬ 
δων του δείγματος) θα πραγματοποιηθεί με βάση το 
ενημερωμένο Μητρώο Γεωργικών και Κτηνοτροφικών 
Εκμεταλλεύσεων. 

Για τη μελέτη και τον καλύτερο σχεδίασμά της έρευ¬ 
νας θα συσταθεί ειδική Ομάδα Εργασίας από υπαλλή¬ 
λους της Γ.Γ.ΕΣΥΕ, των συναρμόδιων Δ/νσεων και από 
υπαλλήλους του Υπουργείου Αγροτικής Ανάπτυξης και 
Τροφίμων. Αν χρειαστεί η Ομάδα Εργασίας θα συμπλη¬ 
ρωθεί από Έλληνες εμπειρογνώμονες, εμπειρογνώμο¬ 
νες της ΕΙΙΒΟδΤΑΤ ή άλλων Στατιστικών Υπηρεσιών 
Κρατών - Μελών ή Οργανισμών, η οποία θα μελετήσει 
τα στοιχεία της τελευταίας Απογραφής Γεωργίας - 
Κτηνοτροφίας και της έρευνας Διάρθρωσης του έτους 
2003 με στόχο τον καλύτερο σχεδίασμά της έρευνας 
του έτους 2005. 

5. Η διενέργεια της έρευνας και η επεξεργασία των 
στοιχείων της θα πραγματοποιηθεί την περίοδο από 1 η 
Σεπτεμβρίου 2005 έως 31 Δεκεμβρίου 2007. 

Περίοδος αναφοράς των στοιχείων της έρευνας για 
το Φυτικό Κεφάλαιο και την απασχόληση θα είναι η 
καλλιεργητική περίοδος από 1 η Οκτωβρίου 2004 έως 
30 Σεπτεμβρίου 2005. 

Ημερομηνία αναφοράς των στοιχείων της έρευνας για 
το Ζωικό Κεφάλαιο ορίζεται η 1 η Νοεμβρίου 2005 και για 
τα μηχανήματα η 30 η Σεπτεμβρίου 2005. 

Η διενέργεια και επεξεργασία της έρευνας θα γίνει 
από τις Υ.Σ των Νομών. Η έρευνα θα ολοκληρωθεί στους 
Νομούς της χώρας από πλευράς ελέγχου και μηχανο¬ 
γραφικής επεξεργασίας πλην λίγων εξαιρέσεων που 
οι σχετικές εργασίες θα καλυφθούν από υπαλλήλους 
της Κ.Υ. Η Κ.Υ θα προβεί στους τελικούς ελέγχους και 
στη συνένωση του υλικού σε εθνικό επίπεδο προς πε¬ 
ραιτέρω επεξεργασία εμφάνισης και ανάλυσης των 
αποτελεσμάτων. 

Γ ια τις ανάγκες της έρευνας θα εξασφαλιστεί ο απα¬ 
ραίτητος μηχανογραφικός εξοπλισμός (Η/\Λ/ και 8/\Λ/). 


Τα αποτελέσματα της έρευνας θα πινακοποιηθούν 
στο επίπεδο του συνόλου της Χώρας, των 13 Περιφερει¬ 
ών και των Νομών, δηλαδή σε επίπεδο ΝΙΙΤδ I, II, και III, 
με διάκριση σε ορεινές και μειονεκτικές περιοχές καθώς 
και στο επίπεδο των Γεωγραφικών Διαμερισμάτων. Στα 
στοιχεία της έρευνας θα εφαρμοστούν οι στατιστικοί 
μέθοδοι προστασίας των δεδομένων που ανταποκρί- 
νονται στα πρότυπα της ΕΙΙΒΟδΤΑΤ και θα παραχθούν 
πίνακες με απόκρυψη των “ευαίσθητων δεδομένων”. 

Τα αποτελέσματα θα διαβιβαστούν στο Στατιστικό 
Γ ραφείο των Ευρωπαϊκών Κοινοτήτων (ΕΙΙΒΟδΤΑΤ) υπό 
τη μορφή ατομικών δεδομένων, σύμφωνα με το σχέδιο 
ΕΨΒΟΡΑΒΜ και μέσα στις προθεσμίες που ορίζονται 
στους σχετικούς Κανονισμούς, οι οποίοι μνημονεύο¬ 
νται στην παράγραφο 2 του σκεπτικού της παρούσας 
απόφασης. 

6. Γ ια την οργάνωση, σχεδίασμά, προπαρασκευή και 
διενέργεια της έρευνας, την επεξεργασία των στοιχεί¬ 
ων της και την εμφάνιση των αποτελεσμάτων της θα 
χρησιμοποιηθούν, υπάλληλοι της Γ.Γ.ΕΣΥΕ, άλλων Δημο¬ 
σίων Υπηρεσιών και ΟΤΑ και εμπειρογνώμονες για την 
τεχνική υποστήριξη της έρευνας, ως και ιδιώτες. 

Συγκεκριμένα θα χρησιμοποιηθούν κατά φάση: 

1. Γ ια την οργάνωση, σχεδίασμά και προετοιμασία της 
έρευνας: 

• Υπάλληλοι της Γ.Γ.ΕΣΥΕ της Κ.Υ και των Υ.Σ. Νομών, 
οι οποίοι θα εργαστούν και πέραν του κανονικού και του 
συνήθους υπερωριακού ωραρίου των δημοσίων υπηρε¬ 
σιών (Σάββατα και Κυριακές), όταν κριθεί απαραίτητο. 

• Υπάλληλοι του Υπουργείου Αγροτικής Ανάπτυξης 
και Τροφίμων (στα πλαίσια της Ο.Ε.), 

• Εμπειρογνώμονες από την Ελλάδα και το Εξωτερικό 
(αν χρειαστεί, στα πλαίσια της Ο.Ε.). 

2. Για τη διενέργεια της έρευνας 

• Υπάλληλοι της Γ.Γ.ΕΣΥΕ, άλλων Δημοσίων Υπηρεσι¬ 
ών και ΟΤΑ, οι οποίοι θα εργαστούν και πέραν του κανο¬ 
νικού και του συνήθους υπερωριακού ωραρίου των δη¬ 
μοσίων υπηρεσιών (Σάββατα και Κυριακές), όταν κριθεί 
απαραίτητο. Επίσης, οι υπάλληλοι της Γ.Γ.ΕΣΥΕ έχουν 
τη δυνατότητα μετακίνησης εντός και εκτός έδρας. 

• Μέχρι 1200 Ιδιώτες - Συνεργάτες, οι οποίοι θα απα¬ 
σχοληθούν με τη συλλογή των ερωτηματολογίων, εφό¬ 
σον οι ανάγκες της έρευνας δεν καλυφθούν από τους 
υπαλλήλους της Γ.Γ.ΕΣΥΕ, άλλων Δημοσίων Υπηρεσιών 
και Ο.Τ.Α. 

3. Για την επεξεργασία των ερωτηματολογίων της έρευ¬ 
νας (έλεγχοι, κωδικογράφηση, εισαγωγή δεδομένων και 
μηχανογραφικοί έλεγχοι) θα χρησιμοποιηθούν κυρίως: 

• Υπάλληλοι της Γ.Γ.ΕΣΥΕ, καθώς και υπάλληλοι άλλων 
Δημοσίων Υπηρεσιών και ΟΤΑ που έλαβαν μέρος στη 
διενέργεια της έρευνας, οι οποίοι θα απασχοληθούν και 
πέραν του κανονικού και του συνήθους υπερωριακού 
ωραρίου εργασίας των δημοσίων υπηρεσιών (Σάββατα 
και Κυριακές), όταν κριθεί απαραίτητο. 

• Ιδιώτες - συνεργάτες, οι οποίοι διενήργησαν την 
έρευνα, δύνανται να απασχοληθούν με τις εργασίες 
αυτές, εφόσον οι ανάγκες της έρευνας δεν καλυφθούν 
από τους υπαλλήλους της Γ.Γ.ΕΣΥΕ και των άλλων Δη¬ 
μοσίων Υπηρεσιών και Ο.Τ.Α. 

4. Για τους ποιοτικούς ελέγχους και τον έλεγχο πληρό¬ 
τητας του υλικού ως και για την παραγωγή, παρουσίαση 
των αποτελεσμάτων της έρευνας για τις εθνικές ανάγκες 
και τις διεθνείς υποχρεώσεις, θα χρησιμοποιηθούν: 

• Υπάλληλοι της Γ.Γ.ΕΣΥΕ της Κ.Υ. και Υ.Σ. Νομών, οι 
οποίοι, αν χρειαστεί, θα εργαστούν και πέραν του κανό- 

νικού και του συνήθους υπερωριακού ωραρίου εργασίας 
των δημοσίων υπηρεσιών (Σάββατα και Κυριακές), όταν 
κριθεί απαραίτητο. 

5. Πέραν των ανωτέρω θα χρησιμοποιηθούν: 

• Τρεις (3) εμπειρογνώμονες που θα συμμετάσχουν 
και θα υποστηρίξουν τεχνικά: α) το σχεδίασμά και την 
οργάνωση της έρευνας, β) την επεξεργασία και γ) την 
πινακοποίηση των αποτελεσμάτων για την κατάρτιση 
σχετικού δημοσιεύματος. 

•Ένας (1) εμπειρογνώμονας για την εφαρμογή στατι¬ 
στικών μεθόδων προστασίας των δεδομένων που αντα- 
ποκρίνονται στα πρότυπα της ΕΙΙΒ03ΤΑΤ, προκειμένου 
μετά την απόκρυψη των “ευαίσθητων” δεδομένων τα 
πινακοποιημένα αποτελέσματα της να είναι κατάλληλα 
προς δημοσίευση. 

• Τρεις (3) εμπειρογνώμονες για τη μελέτη του συ¬ 
στήματος διάχυσης των αποτελεσμάτων των γεωργικών 
ερευνών. 

• Δυο(2) εμπειρογνώμονες για την αξιολόγηση και 
τη διαμόρφωση πρότασης ανάπτυξης των Γεωργικών 
Στατιστικών στην Ελλάδα. 

Ως όργανα διενέργειας της έρευνας ορίζονται: 

Ομάδα Εργασίας στη Γ.Γ.ΕΣΥΕ 

Ανώτεροι Επόπτες 

Επόπτες 

Βοηθοί Επόπτες 

Ερευνητές & Συνοδοί - διερμηνείς. 

Η σύσταση και οι αρμοδιότητες των ανωτέρω οργά¬ 
νων έχουν ως ακολούθως: 

α. Η Ομάδα Εργασίας που θα λειτουργήσει στη 
Γ.Γ.ΕΣΥΕ θα αποτελείται από υπαλλήλους της Γ.Γ ΕΣΥΕ 
και του Υπουργείου Αγροτικής Ανάπτυξης και Τροφίμων. 
Η Ο.Ε. δύναται, αν κριθεί αναγκαίο, να διευρυνθεί με Έλ¬ 
ληνες Εμπειρογνώμονες ή αντίστοιχους της ΕΙΙΒ03ΤΑΤ 
ή άλλων Χωρών - Μελών της ΕΕ. 

Έργο της Ομάδας θα είναι: 

Η μελέτη των αποτελεσμάτων της Απογραφής Γε¬ 
ωργίας - Κτηνοτροφίας και της Έρευνας Διάρθρωσης, 
έτους 2003, όσον αφορά στον αριθμό και στον τύπο των 
εκμεταλλεύσεων, τη διασπορά τους σε όλη τη χώρα, 
καθώς και συναφή χαρακτηριστικά με στόχο τον κα¬ 
λύτερο σχεδίασμά της Έρευνας του 2005. Επίσης, θα 
μελετήσει τις απαιτήσεις της Ε.Ε, σχετικά με το επίπεδο 
αξιοπιστίας των αποτελεσμάτων της έρευνας, ούτως 
ώστε τα αποτελέσματα να είναι αξιόπιστα και αντιπρο¬ 
σωπευτικά σε επίπεδο ΝΙΙΤ5 III. 

Η σύσταση και ο καθορισμός των αρμοδιοτήτων της 
Ομάδας Εργασίας θα γίνει με απόφαση του Γενικού 
Γραμματέα της Γ.Γ.ΕΣΥΕ. 

β. Οι Ανώτεροι Επόπτες θα είναι ανώτεροι μόνιμοι 
υπάλληλοι της Γ.Γ.ΕΣΥΕ. 

Έργο τους θα είναι η εκπαίδευση των Εποπτών, η 
εποπτεία και ο συντονισμός του έργου τους, καθώς 
και η παρακολούθηση της οργάνωσης, εκτέλεσης και 
επεξεργασίας της έρευνας στους Νομούς της Χώρας 
και η επίλυση των πάσης φύσεως προβλημάτων που 
ενδεχόμενα προκύψουν. 

γ. Επόπτες 

Οι επόπτες θα είναι μόνιμοι υπάλληλοι της Γ.Γ. ΕΣΥΕ. 

Έργο τους θα είναι οι προκαταρκτικές εργασίες της 
έρευνας, η οργάνωση, διενέργεια και επεξεργασία της 
έρευνας στο Νομό, η υποβοήθηση του έργου των ερευ¬ 
νητών και γενικότερα η εποπτεία όλων των εργασιών 
στην περιοχή της αρμοδιότητάς τους για την επιτυχή 
και έγκαιρη περάτωσή τους. 


δ.Βοηθοί Επόπτες 

Οι Βοηθοί Επόπτες θα είναι υπάλληλοι της Γ.Γ.ΕΣΥΕ, 
οι οποίοι θα συνδράμουν το έργο των Εποπτών. 

ε. Ερευνητές 

Οι ερευνητές θα χρησιμοποιηθούν για τη συμπλήρωση 
και τον έλεγχο των ερωτηματολογίων. Οι ερευνητές 
δύνανται να χρησιμοποιηθούν και για τη μηχανογρα¬ 
φική επεξεργασία (εισαγωγή δεδομένων και μηχανο¬ 
γραφική επεξεργασία) των ερωτηματολογίων, όπου 
αυτό κριθεί απαραίτητο και είναι εφικτό, (διαθέσιμος 
εξοπλισμός στις Υ.Σ. Νομών, ερευνητές με δυνατότητα 
χρήσης υπολογιστού και του λογισμικού επεξεργασίας 
της έρευνας). 

Οι ερευνητές θα είναι: 

• Υπάλληλοι της Γ.Γ.ΕΣΥΕ, μόνιμοι και με σύμβαση 
ΙΔ. 

• Γεωπόνοι των Δ/νσεων Γεωργίας των Νομών, των 
Ενώσεων Αγροτικών Συνεταιρισμών και των Δήμων και 
Κοινοτήτων, όπου υπάρχουν Γ εωπόνοι. 

• Υπάλληλοι άλλων Δημοσίων Υπηρεσιών, ΟΤΑ, 
Ν.Π.Δ.Δ., Ν.Π.Ι.Δ., Δημοσίων επιχειρήσεων και Οργανι¬ 
σμών. 

• Ιδιώτες - συνεργάτες 

στ. Διερμηνείς 

Οι Διερμηνείς θα είναι ιδιώτες ή υπάλληλοι άλλων Δ.Υ., 
Ο.Τ.Α, ΝΠΔΔ, ΝΠΙΔ και Οργανισμών και το έργο τους θα 
είναι η υποβοήθηση του έργου των ερευνητών κατά τη 
συμπλήρωση των ερωτηματολογίων σε περιοχές, όπου 
υπάρχει πρόβλημα γλωσσικής επικοινωνίας. 

• Η κατά περίπτωση χρονική διάρκεια απασχόλησης 
των οργάνων της έρευνας θα καθορίζεται με την από¬ 
φαση ορισμού τους. 

• Ο ορισμός των οργάνων της έρευνας και ο καθο¬ 
ρισμός των αρμοδιοτήτων τους θα γίνει με απόφαση 
του Γ ενικού Γ ραμματέα της ΕΣΥΕ. Ομοίως, με απόφαση 
του Γενικού Γραμματέα της Γ.Γ.ΕΣΥΕ θα οριστούν οι 
ερευνητές που θα συμμετάσχουν στην έρευνα για τη 
συμπλήρωση, τον έλεγχο και τη μηχανογραφική επε¬ 
ξεργασία των ερωτηματολογίων των εκμεταλλεύσεων 
του δείγματος. 

7.1. Η ενημέρωση των οργάνων της έρευνας σε θέματα 
οργάνωσης και διενέργειας θα γίνει ως εξής: 

ί. Για την ενημέρωση των Εποπτών θα γίνουν δύο (2) 
ενημερωτικές συγκεντρώσεις, μία (1) στην Αθήνα και 
μία (1) στη Θεσσαλονίκη διάρκειας δύο (2) ημερών η 
κάθε μία. 

• Η ενημέρωση των Εποπτών θα γίνει από τους Ανώ¬ 
τερους Επόπτες. 

• Οι Ανώτεροι Επόπτες, οι οποίοι θα είναι δύο (2) θα 
συμμετέχουν στις εκπαιδευτικές συγκεντρώσεις στην 
Αθήνα και Θεσσαλονίκη, καθώς και σε έξι (6) εκπαιδευτι¬ 
κές συγκεντρώσεις κατά ανώτατο όριο στους Νομούς. 

II. Γ ια την ενημέρωση των Ερευνητών θα πραγματοποι¬ 
ηθούν ογδόντα πέντε (85) ενημερωτικές συγκεντρώσεις, 
διάρκειας μιας (1) ημέρας σε όλους τους Νομούς της 
Χώρας. 

• Οι ενημερωτικές συγκεντρώσεις καθορίζονται ανά¬ 
λογα με τον αριθμό των Ερευνητών ανά Νομό, ως ακο¬ 
λούθως: 

Για τους Νομούς που έχουν έως τριάντα (30) ερευνη¬ 
τές μία (1) ενημερωτική συγκέντρωση, ενώ για αυτούς 
που έχουν από τριάντα ένα (31) ερευνητές και πάνω δύο 
(2) ενημερωτικές συγκεντρώσεις. 

• Στις ενημερωτικές αυτές συγκεντρώσεις θα λάβουν 
μέρος 2500 Ερευνητές, κατά ανώτατο όριο, για το σύ- 

νολο των Νομών, οι οποίοι θα ορισθούν με σχετικές 
αποφάσεις του Γεν. Γραμματέα Ε.Σ.Υ.Ε. 

• Η ενημέρωση των Ερευνητών θα γίνει από τον Επό¬ 
πτη και / ή το Βοηθό Επόπτη, οι οποίοι θα ορισθούν με 
σχετικές αποφάσεις του Γ εν. Γ ραμματέα Ε.Σ.Υ.Ε. 

• Οι Επόπτες, οι οποίοι θα είναι πενήντα ένας (51), 
μπορούν να συμμετάσχουν σε όλες τις ενημερωτικές 
συγκεντρώσεις της Εποπτείας τους. 

• Οι Βοηθοί Επόπτες, ο αριθμός των οποίων προβλέ- 
πεται σε διακόσιους είκοσι (220) θα συμμετάσχουν ως 
εκπαιδευτές σε μία ενημερωτική συγκέντρωση των ερευ¬ 
νητών, η οποία θα καθορίζεται από τους Επόπτες. 

7.2 Η ενημέρωση των οργάνων της έρευνας σε θέματα 
επεξεργασίας των ερωτηματολογίων θα γίνει ως εξής: 

ί. Για την ενημέρωση σε θέματα επεξεργασίας της 
έρευνας θα γίνουν τέσσερις (4) ενημερωτικές συγκε¬ 
ντρώσεις στην Αθήνα. Η ενημέρωση θα γίνει από τους 
Ανώτερους Επόπτες και υπαλλήλους των συναρμόδιων 
φορέων της Δ/νσης Στατιστικών Πρωτογενή Τομέα και 
Πληροφορικής στους Επόπτες, καθώς και στους Β.Επό- 
πτες που θα επιλεγούν, λόγω της εμπειρίας τους στη 
χρήση ηλεκτρονικών υπολογιστών, να υποστηρίξουν 
τεχνικά την επεξεργασία της έρευνας στο Νομό. 

ϋ. Γ ια την ενημέρωση των ερευνητών που θα απασχο¬ 
ληθούν και με την επεξεργασία των ερωτηματολογίων 
(εισαγωγή, μηχανογραφικό έλεγχο) θα πραγματοποιηθεί 
μια (1) ενημερωτική συνάντηση ανά Νομό, διάρκειας μίας 
(1) ημέρας. 

• Η ενημέρωση των ερευνητών θα γίνει από τους 
Επόπτες και/ή τους Β.Επόπτες που θα είναι υπεύθυ¬ 
νοι για την τεχνική υποστήριξη της επεξεργασίας των 
ερωτηματολογίων. 

• Οι Ανώτεροι Επόπτες που θα είναι δύο (2) θα συμ¬ 
μετέχουν στις εκπαιδευτικές συναντήσεις της Αθήνας, 
καθώς και σε έξι (6) ενημερωτικές συγκεντρώσεις κατά 
ανώτατο όριο στους Νομούς. 

8. Γ ια την καλύτερη προετοιμασία της έρευνας θα 
καταρτιστεί ειδικό πρόγραμμα περαιτέρω ενημέρω¬ 
σης των οργάνων που θα λάβουν μέρος, το οποίο θα 
περιλαμβάνει έντυπες ανακοινώσεις ως και ανακοινώ¬ 
σεις στα μέσα μαζικής ενημέρωσης. Στο πλαίσιο αυτό 
η Γ.Γ.ΕΣΥΕ θα συμμετάσχει ως συνδιοργανωτής με το 
Πανεπιστήμιο Μακεδονίας, στο 3ο Πανελλήνιο Συνέ¬ 
δριο Ανάλυσης Δεδομένων με Διεθνή Συμμετοχή που 
θα πραγματοποιηθεί στις 15 -18 Σεπτεμβρίου 2005 στη 
Χαλκιδική. 

Σκοπός του συνεδρίου είναι η ανάδειξη των πρόσφα¬ 
των εξελίξεων και εφαρμογών των μεθόδων της Πολυ¬ 
διάστατης Ανάλυσης Δεδομένων σε διάφορα επιστημο¬ 
νικά πεδία, μεταξύ των οποίων θα είναι και η διάρθρωση 
της γεωργίας και κτηνοτροφίας. 

9. Η αμοιβή των οργάνων της έρευνας θα καθοριστεί με 
απόφαση του Υπουργού Οικονομίας και Οικονομικών. 

10. Η απόφαση να έχει ισχύ από 1ης Ιουνίου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Οκτωβρίου 2005 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 


Αριθμ. 2/56345/0022 (2) 

Καθορισμός μηνιαίας αποζημίωσης του Συντονιστή και 
των μελών, της Ομάδας Εργασίας για τον έλεγχο, 
τη βελτίωση, συμπλήρωση, εγκατάσταση, υποστήρι¬ 
ξη και συντήρηση προγράμματος ηλεκτρονικής έκ¬ 
δοσης και επεξεργασίας φύλλων ελέγχων και πρά¬ 
ξεων προσδιορισμού του μετέλεγχο φόρου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 90 του «Κώδικα Νομοθεσίας για 
την Κυβέρνηση και τα κυβερνητικά όργανα» που κυρώθη¬ 
κε με το άρθρο πρώτο του π.δ. 63/2005 (ΦΕΚ Α 98). 

2. Τις διατάξεις του άρθρου 17 του ν. 3205/2003 (ΦΕΚ 
297/Α/23.12.2003). 

3. Την υπ’ αριθμ. 2/40508/0004/23.8.2004 απόφαση "Με¬ 
ταβίβασης αρμοδιοτήτων και της εξουσίας να υπογρά¬ 
φουν "Με εντολή Υφυπουργού" στο Γ ενικό Γ ραμματέα 
Δημοσιονομικής Πολιτικής". 

4. Τ ις διατάξεις των άρθρων 89 και 128 του π.δ. 284/88 
«Οργανισμός του Υπουργείου Οικονομίας & Οικονομικών 
(ΦΕΚ 128/Α/14.6.1988), όπως τροποποιήθηκε και ισχύει. 

5. Τ ις διατάξεις του άρθρου 40, του ν. 849/1978, όπως 
συμπληρώθηκε με το άρθρο 8 του ν. 2129/1993. 

6. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών» (ΦΕΚ 57 Α ). 

7. Το άρθρο 34 του ν. 1914/1990 «Εκσυγχρονισμός και 
ανάπτυξη του Δημοσίου Τομέα και της Κεφαλαιοαγοράς, 
φορολογικές ρυθμίσεις και άλλες διατάξεις, σε συνδυα¬ 
σμό με τις διατάξεις του άρθρου 13 του ν. 2346/1995. 

8. Την υπ’ αριθμ. 1011610/1277/Α0006/3.2.2005 απόφα¬ 
ση του Υπουργού Οικονομίας και Οικονομικών για την 
επανασύσταση και συγκρότηση των μελών της εν λόγω 
Ομάδας Εργασίας καθώς και την υπ’ αριθμ. 1040401/228/ 
Α0006/18.4.2005 απόφαση τροποποίησης. 

9. Το υπ’ αριθμ. 1099905/1549/0001 Α/30.9.2005 έγγρα¬ 
φο της Δ1 Διοικητικού καθώς και το αριθμ. 829/4.7.2005 
(ΟΡΘΗ ΕΠΑΝΑΛΗΨΗ) έγγραφο του Γ ενικού Γ ραμματέα 
του Υπ. Οικονομίας και Οικονομικών. 

10. Το υπ’ αριθμ. 7492/0005/26.10.2005 έγγραφο της 
Δ5 Οικονομικού. 

11. Το γεγονός ότι από την απόφαση αυτή προκαλείται 
δαπάνη ύψους 58.500 € περίπου, σε βάρος του Κρατι¬ 
κού Προϋπολογισμού οικονομικού έτους 2005, η οποία 
θα αντιμετωπισθεί από τις εγγεγραμμένες πιστώσεις 
Ειδικού Φορέα 23-110 και ΚΑΕ 0515, αποφασίζουμε: 

Καθορίζουμε μηνιαία αποζημίωση, στον Συντονιστή 
και τα μέλη της εν λόγω Ομάδας Εργασίας, ως εξής: 

Για τον Συντονιστή και για κάθε μέλος, ύψους τρια- 
κοσίων ευρώ (300 €). 

Η απόφαση αυτή η οποία ισχύει από 6.10.2004, ημε¬ 
ρομηνία επανασύστασής της, και μέχρι 31.12.2005 να 
δημοσιευθεί στην Εφημερίδα της Κυβερνήσεως. 

Αθήνα, 27 Οκτωβρίου 2005 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 52488 (3) 

Έγκριση του Οργανισμού Εσωτερικής Υπηρεσίας του 
Οργανισμού Νεολαίας και Αθλησης Δήμου Ν. Σμύρνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν.1188/1981, όπως 
τροποποιήθηκαν με τις όμοιες του αρθ. 8 παρ. 5 του 
ν. 2307/1995. 

2. Τ ις διατάξεις του αρθ. 8 του ν. 2503/1997. 

3. Τις συνδιασμένες διατάξεις των άρθρων 198 παρ. 5 
και 203 του Δ.Κ.Κ. (π.δ. 410/1995). 

4. Την υπ’ αριθμ. 8/2005 απόφαση του Διοικητικού Συμ¬ 
βουλίου του Οργανισμού Νεολαίας και Αθλησης Δήμου 
Ν. Σμύρνης, περί έγκρισης του Οργανισμού Εσωτερικής 
Υπηρεσίας. 

5. Την υπ’ αριθμ. 171/2005 απόφαση Δημοτικού Συμ¬ 
βουλίου του Δήμου Ν. Σμύρνης με την οποία εκφρά¬ 
ζει σύμφωνη γνώμη για την έγκριση του Οργανισμού 
Εσωτερικής Υπηρεσίας του Οργανισμού Νεολαίας και 
Αθλησης Δήμου Ν. Σμύρνης. 

6. Τη σύμφωνη γνωμοδότηση του Α' Υπηρεσιακού Συμ¬ 
βουλίου που διατυπώθηκε στο 11/2005 πρακτικό του. 

7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 8/2005 απόφαση του Διοι¬ 
κητικού Συμβουλίου του Ν.Π.Δ.Δ. με την επωνυμία «Ορ¬ 
γανισμός Νεολαίας και Αθλησης Δήμου Ν. Σμύρνης» 
και την επ’ αυτής γνώμη του Δημοτικού Συμβουλίου 
Καισαριανής που διατυπώθηκε στην υπ’ αριθμ. 171/2005 
απόφασή του, περί έγκρισης του Οργανισμού Εσωτε¬ 
ρικής Υπηρεσίας ως εξής: 

Αρθρο 1 

ΠΕΡΙΕΧΟΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ (ΟΕΥ) 

Στον παρόντα Οργανισμό καθορίζονται: 

• Η οργανωτική διάρθρωση των υπηρεσιών του Οργα¬ 
νισμού Νεολαίας και Αθλησης του Δήμου Νέας Σμύρνης 
σε διοικητικές ενότητες. 

• Οι αρμοδιότητες των διοικητικών ενοτήτων. 

• Οι κατηγορίες, οι κλάδοι και ο αριθμός των ανα¬ 
γκαίων οργανικών θέσεων για τη στελέχωση των διοι¬ 
κητικών ενοτήτων. 

Αρθρο 2 

ΣΥΓΚΡΟΤΗΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 

Η υπηρεσία του Νομικού Προσώπου συγκροτείται σε 
ένα Τμήμα, το οποίο διαρθρώνεται σε δύο Γραφεία. 
Τμήμα Υπηρεσιών Ο.Ν.Α. 

Α) Γ ραφείο Υποστηρικτικών Δραστηριοτήτων 
Β) Γραφείο Δημοτικού Γυμναστηρίου 
Στα δύο Γ ραφεία κατανέμονται οι παρακάτω τομείς 
λειτουργιών: 

Γ ραφείο Υποστηρικτικών Λειτουργιών 

• Λειτουργίες Διοικητικής Υποστήριξης (Γραμματεία 
Διοικητικού Συμβουλίου, Προέδρου, υπηρεσιών, θέματα 
προσωπικού, διεκπαιρέωση). 

• Λειτουργίες Οικονομικής Υποστήριξης (οικονομική 
διαχείριση, προμήθειες, Μάρκετινγκ, δημόσιες σχέσεις) 

• Λειτουργίες Αθλητικών και Νεολαιίστικων εκδηλώ¬ 
σεων. 


Γ ραφείο Δημοτικού Γ υμναστηρίου 

• Λειτουργίες Εκπαιδευτικού Προσωπικού 

Διευκρινίζεται ότι το παραπάνω τμήμα δεν έχει στε¬ 
λεχωθεί από μόνιμο προσωπικό επειδή το ΝΠΔΔ είναι 
νεοσύστατο. 

Το Δημοτικό Γυμναστήριο είναι δυναμικότητας 60 
αθλουμένων ανά ώρα. 

Αρθρο 3 

ΑΡΜΟΔΙΟΤΗΤΕΣ ΔΙΟΙΚΗΤΙΚΩΝ ΕΝΟΤΗΤΩΝ 

3.1. Αρμοδιότητες Προϊσταμένου Τμήματος 

Ο Προϊστάμενος του Τμήματος φροντίζει για τη σω¬ 
στή λειτουργία της διοικητικής ενότητάς του και ασκεί 
τον έλεγχο και την εποπτεία των υπαλλήλων που απα¬ 
σχολούνται σε αυτό. 

Ο Προϊστάμενος του Τ μήματος ευθύνεται έναντι του 
Προέδρου και του Δ.Σ. για την αποτελεσματική και 
αποδοτική εκτέλεση των λειτουργιών της υπηρεσίας, 
προγραμματίζοντας, οργανώνοντας, στελεχώνοντας, 
συντονίζοντας και ελέγχοντας τις επί μέρους δραστη¬ 
ριότητες έτσι ώστε να εκπληρώνονται οι στόχοι των 
προγραμμάτων δράσης του Νομικού Προσώπου. 

Ειδικότερα στην αρμοδιότητά του ανήκουν: 

• Η εποπτεία και ο έλεγχος των γραφείων που συ¬ 
γκροτούν το τμήμα. 

• Ο συντονισμός και η παροχή των απαραίτητων οδη¬ 
γιών ανά γραφείο για την άσκηση των αρμοδιοτήτων 
σύμφωνα με τις διατάξεις του παρόντος Οργανισμού 
και σχετικών νόμων και διαταγμάτων. 

• Η άσκηση Γ ενικής Διοικητικής Εποπτείας στο προ¬ 
σωπικό του Νομικού Προσώπου με οποιαδήποτε σχέση 
εργασίας και η εισήγηση στον Πρόεδρο του Νομικού 
Προσώπου κάθε θέματος που αφορά στην εν γένει κα¬ 
τάστασή του. 

• Η τήρηση του εμπιστευτικού πρωτοκόλλου εφόσον 
δεν το τηρεί ο Πρόεδρος. Η παραλαβή της εισερχόμενης 
αλληλογραφίας, ο χαρακτηρισμός της για την κατανομή 
της σύμφωνα με το περιεχόμενό της και η κοινοποίηση 
στα γραφεία των διαταγμάτων των διοικητικών αποφά¬ 
σεων που κοινοποιούνται στο Νομικό Πρόσωπο. 

• Η ενημέρωση του Δ.Σ. για την πορεία των εγκεκρι¬ 
μένων προγραμμάτων δράσης του Ο.Ν.Α. και γενικά την 
εκτέλεση των αποφάσεών του, και η εισήγηση στο Δ.Σ. 
τροποποιήσεων των προγραμμάτων δράσης του Ο.Ν.Α. 
όταν θεωρείται απαραίτητο. 

• Ο έλεγχος και η θεώρηση όλων των καταστάσεων 
πληρωμής του προσωπικού του Νομικού Προσώπου, 
των χρηματικών ενταλμάτων και λοιπών παραστατι¬ 
κών πριν υπογραφούν από τον Πρόεδρο του Νομικού 
Προσώπου. 

• Η παροχή οδηγιών για τη σύνταξη του προϋπολο¬ 
γισμού του Νομικού Προσώπου, η εποπτεία κατάρτισής 
του καθώς και η επιμέλεια για τη σωστή εκτέλεσή του, 
και η υπόδειξη όταν παρίσταται ανάγκη των απαραί¬ 
τητων ενεργειών για την εξασφάλιση των εσόδων ή 
τη συγκρότηση των δαπανών χωρίς να εμποδίζεται ο 
σκοπός του Νομικού Προσώπου. 

• Η μεταβίβαση κάθε Δικαίου του Νομικού θέματος 
στην Νομική Υπηρεσία του Δήμου καθώς και τεχνικών 
θεμάτων στην Διεύθυνση Τεχνικών Υπηρεσιών του Δή¬ 
μου. 

3.2. Αρμοδιότητες Γ ραφείου Υποστηρικτικών Δραστη¬ 
ριοτήτων 

Α. Λειτουργίες Διοικητικής Υποστήριξης 

Α.1. Γ ραμματεία Διοικητικού Συμβουλίου, Πρόεδρος Δ.Σ. 

• Παροχή κάθε φύσης γραμματειακής υποστήριξης 
για τις ανάγκες του Διοικητικού Συμβουλίου και του 
Προέδρου. 

• Συνεργασία με τον Πρόεδρο του Νομικού Προσώπου 
για την κατάρτιση των θεμάτων της ημερήσιας διάτα¬ 
ξης του Διοικητικού Συμβουλίου και επιμέλεια για την 
κοινοποίηση αυτών κατά τις κείμενες διατάξεις των 
συνεδριάσεων στους Συμβούλους του Διοικητικού Συμ¬ 
βουλίου. 

• Τήρηση των πρακτικών των αποφάσεων του Δ.Σ. και 
υποβολή αντιγράφων αυτών στην αρμόδια για έγκριση 
ή ενημέρωση Διοικητική Αρχή και στα αρμόδια τμήματα 
και γραφεία. 

• Τήρηση ευρετηρίων των αποφάσεων του Δ.Σ. και 
επικύρωση των αντιγράφων τους. 

• Ευθύνη έκδοσης και παράδοσης των προσκλήσεων 
των συνεδριάσεων του Δ.Σ. καθώς και κάθε άλλου εγ¬ 
γράφου στα μέλη του Δ.Σ. 

Α.2. Γραμματειακή Υποστήριξη Υπηρεσιών, Διεκπεραί¬ 
ωση, Πρωτόκολλο 

• Παροχή κάθε φύσης γραμματειακής υποστήριξης 
για τις ανάγκες των υπηρεσιών. 

• Παραλαβή, χαρακτηρισμός και συσχέτιση όλων των 
εισερχόμενων εγγράφων, τήρηση του πρωτοκόλλου κα¬ 
θώς και των πρωτότυπων στο αρχείο, τήρηση του γενι¬ 
κού αρχείου του Νομικού Προσώπου και διεκπεραίωση 
της αλληλογραφίας. 

• Μεταφορά και διανομή της αλληλογραφίας και δια¬ 
κίνηση των εγγράφων στα γραφεία και στο τμήμα του 
Νομικού Προσώπου. 

• Μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και πι¬ 
στοποιητικών διαφόρων αρχών. 

• Χειρισμός του Τηλεφωνικού Κέντρου, Εαχ και άλλων 
ηλεκτρονικών μέσων επικοινωνίας. 

Α.3. Θέματα Προσωπικού 

• Εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης φύ- 
σεως Προσωπικού του Νομικού Προσώπου. 

• Τήρηση των μητρώων των ατομικών φακέλων και 
ευρετηρίων του προσωπικού του Νομικού Προσώπου με 
οποιαδήποτε σχέση εργασίας, των συνταξιούχων καθώς 
και των δελτίων παρουσίας τους και η φροντίδα για τη 
συνεχή παρακολούθηση και ενημέρωσή τους. 

• Τήρηση διαδικασιών που σχετίζονται με τις κάθε 
φύσης διοικητικές υποθέσεις του προσωπικού (προ¬ 
σλήψεις, απολύσεις, άδειες, συντάξεις, βεβαιώσεις, πει¬ 
θαρχικά, κ.λ.π). 

• Έκδοση αποφάσεων του Προέδρου του Νομικού 
Προσώπου που ρυθμίζουν τα εσωτερικά λειτουργικά 
προβλήματα των υπηρεσιών. 

Β. Λειτουργίες Οικονομικής Υποστήριξης 

Β.1. Προϋπολογισμός - Απολογισμός 

• Σύνταξη του ετήσιου οικονομικού προϋπολογισμού 
και απολογισμού. 

• Διαρκής έλεγχος τήρησης του ετήσιου προϋπολογι¬ 
σμού και σύνταξη σχετικής εισήγησης για αναμόρφωσή 
του, όπου και όταν παρίσταται ανάγκη. 

Β.2. διαχείριση Εσόδων - Εξόδων 

• Ευθύνη κάθε εισφοράς και εσόδου του Νομικού 
Προσώπου. 

•Έκδοση των βεβαιωτικών σημειωμάτων των οίκοθεν 
εισπράξεων των υπόχρεων, όταν αυτό απαιτείται. 

• Επιμέλεια της εκκαθάρισης και εντολής πληρωμής 
κάθε δαπάνης. 


• Έλεγχος των προβλεπόμενων από το νόμο δικαιο- 
λογητικών κάθε δαπάνης. 

•Έλεγχος της διαπίστωσης της ύπαρξης της αναγκαί¬ 
ας πίστωσης για την πληρωμή της δαπάνης. 

• Καταχώρηση των ενταλμάτων στα οικεία βιβλία και 
η αποστολή τους στο Ταμείο για εξόφληση. 

• Τήρηση των από το νόμο προβλεπόμενων βιβλίων. 

• Σύνταξη μισθοδοτικών καταστάσεων όλου του προ¬ 
σωπικού του Νομικού Προσώπου, μέριμνα για την τακτι¬ 
κή και έγκαιρη πληρωμή των πάσης φύσεως αποδοχών 
όλων των μισθωτών του Νομικού Προσώπου και εκτέλε¬ 
ση κάθε εργασίας σχετικής με την ασφάλισή τους. 

Β.3. Προμήθειες, Διαχείριση Υλικών, Περιουσίας 

• Διοικητική υποστήριξη της επιτροπής προμηθειών 
του Δ.Σ. 

• Διεκπεραίωση διαδικασιών προμήθειας όλων των 
ειδών για τις ανάγκες του Νομικού Προσώπου σύμφωνα 
με τους ισχύοντες κανονισμούς. 

• Επιμέλεια της έγκαιρης και κανονικής παραλαβής 
κάθε προμήθειας και παράδοση των αντίστοιχων τι¬ 
μολογίων και αποδεικτικών παραστατικών για τη δι¬ 
ενέργεια των αντίστοιχων λογιστικών εγγράφων και 
εξόφλησή τους από το Ταμείο. 

• Τήρηση αρχείου των κληροδοτημάτων και δωρεών 
του Νομικού Προσώπου. 

Β.4. Δημόσιες Σχέσεις, Μάρκετινγκ 

• Ευθύνη για την ενημέρωση και πληροφόρηση των 
δημοτών, των τοπικών και εθνικών φορέων, του τύπου 
και ΜΜΕ. 

• Παρακολούθηση του έντυπου και ηλεκτρονικού ημε¬ 
ρήσιου και περιοδικού τύπου. 

• Δημιουργία επαφών και συνεργασίας με Υπουργεία, 
Δημόσιους ή Ιδιωτικούς Φορείς εθνικής, τοπικής ή ευ¬ 
ρωπαϊκής εμβέλειας. 

• Συνεργασία με Ιδιωτικές και Δημόσιες Επιχειρήσεις ή 
Οργανισμούς για την εξεύρεση χορηγιών για την κάλυψη 
δαπανών που αφορούν δράσεις του ΟΝΑ. 

• Λήψη κινηματογραφικού και φωτογραφικού υλικού 
από τις δράσεις του ΟΝΑ. 

Γ. Λειτουργίες Αθλητικών και Νεολαιίστικων εκδη¬ 
λώσεων 

• Φροντίδα για την έγκαιρη και σωστή υλοποίηση 
των αποφάσεων του Διοικητικού Συμβουλίου για τις 
διάφορες εκδηλώσεις και δράσεις. 

• Φροντίδα για τον προγραμματισμό συντήρησης, κα¬ 
θαριότητας και εποπτείας των χώρων του ΟΝΑ. 

• Κάλυψη κάθε είδους ελλείψεων των τμημάτων του 
ΟΝΑ και συντονισμός των εμφανίσεών τους σε κάθε 
είδους εκδηλώσεις. 

• Ευθύνη για την κατάρτιση του προγράμματος δρα¬ 
στηριοτήτων και την υλοποίησή του. 

• Διατήρηση μητρώου μελών και δράσεων του ΟΝΑ. 

3.3. Αρμοδιότητες Γ ραφείου Δημοτικού Γ υμναστηρίου 

Λειτουργίες Εκπαιδευτικού Προσωπικού 

Στην αρμοδιότητα του εκπαιδευτικού προσωπικού 
ανήκουν: 

• Η σωστή ψυχοσωματική άσκηση και ψυχοκινητική 
εξέλιξη και η εκπόνηση αθλητικού και εκπαιδευτικού 
προγράμματος που ορίζεται πριν από την 1η Ιανουάριου 
κάθε έτους από την ολομέλεια του εκπαιδευτικού προ¬ 
σωπικού και εγκρίνεται από το Διοικητικό Συμβούλιο. 

• Η εισήγηση στον Προϊστάμενο του τμήματος για τον 
έγκαιρο εφοδιασμό των εγκαταστάσεων με τα απαραί¬ 
τητα - απαιτούμενα είδη και την ευθύνη για την είσοδο 
κάθε ατόμου σε αυτές. 

• Η συμμετοχή στο σχεδίασμά του προγράμματος- 
λειτουργίας του Γυμναστηρίου και η φροντίδα για απα¬ 
σχόληση των αθλουμένων σύμφωνα με το ημερήσιο 
πρόγραμμα. 

• Η ευθύνη για τα εποπτικά μέσα άσκησης, τον αθλη¬ 
τικό εξοπλισμό και γενικά κάθε αθλητικό υλικό που τους 
έχει διατεθεί. 

• Η παρακολούθηση στην διάρκεια των προγραμμά¬ 
των άσκησης των αθλούμενων και η φροντίδα τους 
κατά την ώρα της άσκησης. 

• Η φροντίδα για την σωστή αθλητική ανάπτυξη των 
αθλουμένων. 

• Η διατήρηση επαφής με τους αθλούμενους και την 
ενημέρωσή τους για την εξέλιξη που παρουσιάζουν. 

• Η τήρηση μητρώου αθλουμένων. 

• Η παρακολούθηση για την καθημερινή παρουσία των 
αθλουμένων του Γυμναστηρίου και την ενημέρωση του 
τμηματάρχη για την ενημέρωση των καρτών τους. 

• Η τήρηση βιβλίου αξιολόγησης αθλουμένων. 

• Η διενέργεια ερευνητικών εκπαιδευτικών προγραμ¬ 
μάτων σε συνεργασία με Πανεπιστημιακούς φορείς της 
Ελλάδας ή και της Ευρώπης. 

Άρθρο 4 

ΠΕΡΙΓΡΑΦΗ ΚΑΘΗΚΟΝΤΩΝ ΥΠΑΛΛΗΛΩΝ 

1. Οι προηγούμενες αρμοδιότητες των διοικητικών 
ενοτήτων και του προϊσταμένου τους θεωρούνται ως 
η γενική περιγραφή του ρόλου τους και αποτελούν το 
βασικό πλαίσιο λειτουργίας τους. Επομένως είναι δυνα¬ 
τό να ανατίθενται στο προσωπικό που τις στελεχώνει 
καθήκοντα που δεν αναφέρονται ρητά στον παρόντα 
κανονισμό, αλλά εντάσσονται στο ουσιαστικό περιεχό¬ 
μενο του ρόλου της κάθε ενότητας. 

2. Οι περιγραφές των καθηκόντων των υπαλλήλων 
καθορίζονται με απόφαση του Προέδρου μετά από ει¬ 
σήγηση του προϊσταμένου του Τμήματος. 

3. Για τον διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

Αρθρο 5 

ΘΕΣΕΙΣ ΠΡΟΪΣΤΑΜΕΝΩΝ 

Ως Προϊστάμενος του Τμήματος επιλέγεται υπάλλη¬ 
λος του κλάδου ΠΕΙ 0 Καθηγητών Φυσικής Αγωγής ή ελ¬ 
λείψει ΠΕΙ0 ΚΦΑ υπάλληλος του κλάδου ΔΕΙ Διοικητικού 
- Οικονομικού με τον μεγαλύτερο βαθμό. (Δ-Α) 

Άρθρο 6 

ΤΑΚΤΙΚΕΣ ΟΡΓΑΝΙΚΕΣ ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Η οργανική σύνθεση, η διαβάθμιση κατά κατηγορίες, 
κλάδους και βαθμούς έχει ως εξής: 

ΚΑΤΗΓΟΡΙΑ ΠΕ 

ΚΛΑΔΟΣ ΠΕ 10 ΚΑΘΗΓΗΤΩΝ ΦΥΣΙΚΗΣ ΑΓΩΓΗΣ 

Θέσεις: 1 Βαθμός Δ-Α 

ΚΑΤΗΓΟΡΙΑ ΔΕ 

ΚΛΑΔΟΣ ΔΕΙ ΔΙΟΙΚΗΤΙΚΟΥ -ΟΙΚΟΝΟΜΙΚΟΥ 

Θέσεις: 1 Βαθμός Δ-Α 


ΚΑΤΗΓΟΡΙΑ ΥΕ 

ΚΛΑΔΟΣ ΥΕ1 ΠΡΟΣΩΠΙΚΟ ΚΛΗΤΗΡΩΝ 

Θέσεις: 1 Βαθμός Ε-Β 

Αρθρο 7 

ΕΞΩΤΕΡΙΚΟΙ ΣΥΝΕΡΓΑΤΕΣ 

Το ΝΠΔΔ δύναται να απασχολεί εξωτερικούς συνερ¬ 
γάτες με σύμβαση μίσθωσης έργου για την καλύτερη 
επίτευξη των σκοπών του. 

Άρθρο 8 

ΤΕΛΙΚΕΣ ΔΙΑΤΑΞΕΙΣ 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ., ανεξαρτήτως σχέσεως 
εργασίας καθώς και επιπλέον αριθμό θέσεων για την 
κάλυψη των υφιστάμενων και μελλοντικών αναγκών των 
Υπηρεσιών του Ν.Π.Δ.Δ. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τον κανονισμό λειτουργίας του 
Ν.Π.Δ.Δ. 

Στον Προϋπολογισμό του οικονομικού έτους 2005 
υπάρχουν εγκεκριμένες πιστώσεις στους αντίστοιχους 
Κ.Α. για την κάλυψη της μισθοδοσίας του υπηρετού- 
ντος προσωπικού με συμβάσεις μίσθωσης έργου σύνολο 
130.000,00 ευρώ. 

Η μελλοντική επιβάρυνση του προϋπολογισμού του 
Ν.Π. από την απόφαση αυτή δεν μπορεί να υπολογι- 
σθεί διότι δεν είναι ακόμα γνωστό πόσες θέσεις θα 
καλυφθούν. 

Αρθρο 9 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Οργανισμού 
Νεολαίας και Άθλησης του Δήμου Νέας Σμύρνης το 
ύψος της οποίας δεν μπορεί να προσδιορισθεί για το 
τρέχον οικονομικό έτος και για καθένα από τα επόμενα 
έτη, διότι δεν γνωρίζουμε πόσες και ποιες θέσεις θα 
καλυφθούν. 

Η δαπάνη των προτεινόμενων θέσεων είναι αναλυτικά 
η εξής: 

ΠΕ 1 X 1391 X 14 = 19.474 

ΔΕ 1 X 1188 X 14 = 16.632 

ΥΕ 1 X 1015 X 14 = 14.210. 

Η δαπάνη αυτή πολλαπλασιαζόμενη επί δύο (2) έχει 
ως εξής: 50.316 X 2 = 100.632. 

Όπως προκύπτει με την υπ’αριθμ. Πρωτ. 96 Βεβαίωση 
της Ταμειακής μας Υπηρεσίας τα Τακτικά Έσοδα των 
δύο τελευταίων ετών είναι 471.365. 

Ο μέσος όρος είναι 235.682,5 άρα η δαπάνη των προ- 
τεινόμενων θέσεων καλύπτεται από τον μέσο όρο των 
Τακτικών Εσόδων των τελευταίων δύο ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ. ΤΣΟΓΚΑ 

